
1. [bookmark: _Hlk142581513][bookmark: _Hlk142928295]Apsardzes pakalpojumi (turpmāk – Pakalpojumi (ko veic/nodrošina Izpildītājs)), šī iepirkuma ietvaros, ir šādu pakalpojumu nodrošināšana: tehniskās apsardzes, automātiskās ugunsgrēka trauksmes atklāšanas un balss izziņošanas sistēmu un videonovērošanas monitoringa sistēmu regulāras apkopes, to darbības pārbaudes un remonta, kā arī sistēmu papildināšanas, paplašināšanas, samazināšanas pakalpojumu veikšana, reaģēšana trauksmes gadījumā. 
2. Tehniskā apsardze ietver:
2.1. tehniskās un fiziskās apsardzes nodrošināšanu;  
2.2. apsardzes signalizācijas sistēmu un trauksmes pogu darbības nodrošināšanu;
2.3. videonovērošanas pakalpojumu nodrošināšanu; 
2.4. automātiskā ugunsgrēka trauksmes atklāšanas signalizācijas t.sk. balss izziņošanas sistēmas (turpmāk – UTAS) darbības nodrošināšanu saskaņā ar Pielikumu “Automātiskās ugunsgrēka atklāšanas un trauksmes signalizācijas sistēmas Mārupes novada pašvaldības iestādēs”.
3. Izpildītājs nodrošina savus Pakalpojumus saskaņā ar Pielikumu “Finanšu piedāvājums” norādītajiem Pasūtītāja objektiem (turpmāk tekstā – Objekti). 
4. Darbu izpildes laikā, Izpildītājs ir atbildīgs par Pasūtītāja iekšējās kārtības noteikumu, apsardzes noteikumu, darba drošības un ugunsdrošības prasību ievērošanu.
5. Izpildītājs nodrošina apsardzes, trauksmes pogu un UTAS signalizācijas sistēmu trauksmes signālu saņemšanu no apsardzes signalizācijas sistēmas uz Izpildītāja centrālo apsardzes pulti (turpmāk tekstā – CAP) no tām Objektu telpām, kas nodrošinātas ar apsardzes signalizācijas sistēmu un pieslēgtas CAP. 
6. Objektu pieslēgšana pie CAP jānodrošina 1 (vienas) darba dienu laikā no līguma noslēgšanas brīža.
7. Līguma darbības laikā Pasūtītājam ir tiesības mainīt objektu sarakstu, kontaktpersonas un pakalpojuma veidu, informējot par to Izpildītāju, vai attiecīgi noslēdzot Vienošanos par izmaiņām, ja tās ir būtiskas.
8. Izpildītājs visos Objektos nodrošina raidītājus, kas darbojas Izpildītājam piešķirtajā frekvenču diapazonā, ja Objektā nav apsarga. lai nodrošinātu apsardzes pakalpojumu.
9. Izpildītājs pastāvīgi (24 stundas diennaktī ik dienas) nodrošina Mārupes novada administratīvajā teritorijā vismaz 3 (trīs) operatīvās apsardzes ekipāžas. 
10. Izpildītājs veic tehniskos pakalpojumus ierīkotajai apsardzes signalizācijai, tās elementiem un vadības pultij, atbilstošas darbības nodrošināšanai (piemēram, detaļu nomaiņa, pārprogrammēšana, kodu nomaiņa u.tml.).
11. Pēc trauksmes signāla saņemšanas  vai konstatētiem pārkāpumiem videonovērošanas laikā CAP, Izpildītājs nodrošina nekavējošu rīcību, t.i. operatīvās grupas ierašanos Objektā ne vēlāk kā pēc 10 minūtēm.
12. Operatīvā grupa, pēc ierašanās Objektā: 
12.1. noskaidro trauksmes signāla iemeslus: veic Objekta apsekošanu no ārpuses, novērš pašu spēkiem konstatētos draudus Objektam; cenšas pārtraukt prettiesiskās darbības, ievērojot normatīvajos aktos noteikto kārtību, neitralizē personas, kas veic prettiesiskas darbības Objektā, atjauno Objektā sabiedrisko iekšējo kārtību;
12.2. iesaista/informē Objekta atbildīgo personu par esošo situāciju;
12.3. [bookmark: _Hlk159169337]nepieciešamības gadījumā iesaista Valsts policiju prettiesisko darbību pārtraukšanai;
12.4. ja Izpildītājs nevar novērst radušos draudus Objektam saviem spēkiem, tam ir pienākums izsaukt Valsts ugunsdzēsības un glābšanas dienestu (UTAS signāla gadījumā), informēt par to Pasūtītāja kontaktpersonas. 
12.5. Lai mazinātu materiālos zaudējumus, Izpildītājam, iespēju robežās, ir tiesības piedalīties avārijas seku likvidēšanā.

13. Trauksmes pogas izsaukuma gadījumā, Izpildītājs nodrošina sabiedriskās kārtības traucētāju aizturēšanu un nodošanu valsts policijas darbiniekiem.
14. Viena katras trauksmes pogas nostrādāšanas (pārbaudes) objektā reizi mēnesī ir saskaņojama ar Izpildītāju un ir bez maksas.
15. UTAS un to elementu pārbaudes veicamas saskaņā ar Latvijas Republikas normatīvo aktu prasībām. 
16. Saskaņā ar normatīvo aktu prasībām, UTAS reglamentēto pārbaužu (Pielikums Nr.2 “Ugunsaizsardzības sistēmu (ugunsdrošības signalizācijas un balss izziņošanas sistēmas) reglamentētā tehniskā apkalpošana” un papildus veiktie darbi fiksējami Objekta žurnālā, ko ierīko Izpildītājs. Tajās piedalās arī Ivars Vovers, tel. Nr. 28346515 (Mārupes pagasta atbildīgais par ugunsdrošību) un/vai Edvīns Prančs, tel. Nr.29142087  (Babītes un Salas pagastu atbildīgais par ugunsdrošību).  
17. Līguma izpildes laikā veicamie visu sistēmu ietaišu remontdarbi, t.sk. paplašināšanas vai uzlabošanas darbi un visu sistēmu bojājumu novēršanas darbu un materiālu izmaksas saskaņojamas ar Pasūtītāju, atbilstoši kontaktpersonu sarakstam Pielikumā. 
18. [bookmark: _Hlk159177182]Ja rodas nepieciešamība veikt darbus, kuri nav paredzēti vai kuru izpilde neiekļaujas iepirkuma tehniskās specifikācijas noteikumos, tad Puses slēdz papildu vienošanos par šo darbu izpildi savstarpēji saskaņojot darbu izmaksu tāmi. Šo darbu izmaksas attiecināmas uz līguma kopējām izmaksām. Piemēram, jauna Objekta aprīkošana ar videonovērošanas sistēmu, apsardzes un/vai ugunsdrošības signalizāciju.
19. Izpildītājs apsargā Objektu līdz Pasūtītāja pārstāvja ierašanās brīdim, no laika, kad Pasūtītāja pārstāvim ir paziņots par trauksmi Objektā līdz ierodas Pasūtītāja pārstāvis un Puses vienojas par tālāko rīcību, ja ir konstatēti bojājumi.
20. Ja CAP nav atjaunojusi savu darbību pēc trauksmes signāla saņemšanas, neatkarīgi no tā, vai ir vai nav konstatētas ielaušanās pazīmes Objektos, Izpildītājs neieiet Objektos un nodrošina Objektu ārējo apsardzi savu iespēju robežās līdz Pasūtītāja pārstāvja ierašanās brīdim.
21. Ja CAP nav sakaru ar apsargājamo Objektu, Izpildītājs nodrošina Objekta fizisko apsardzi līdz Pasūtītāja pārstāvja ierašanās brīdim.
22. Noziedzīga nodarījuma izdarīšanas gadījumā pēc Valsts policijas ierašanās, Izpildītājs un Pasūtītājs sadarbībā ar Valsts policijas pārstāvi, sastāda atbilstošu dokumentu, kurā fiksē faktiski nozagto mantu, nodarītos zaudējumus un bojājumus.
23. Izpildītājs nav tiesīgs ieiet Objektos bez Pasūtītāja pārstāvja klātbūtnes, ja ir konstatēti ārēji Objekta bojājumi (izsists stikls, bojātas durvis, sienas u.tml.).
24. Pirms Objektu pieņemšanu apsardzē, Izpildītājam jāveic signalizācijas līdzekļu apsekošana un pārbaude, ja nepieciešams, sniegt Pasūtītājam rekomendācijas Objekta papildus nostiprināšanai, kā arī izstrādāt un, ar Pasūtītāju, saskaņot Objektu atrašanās shēmas un ekipāžu atrašanās vietas.
25. Veikt Pasūtītāja pārstāvju instruktāžu par uzstādīto signalizācijas iekārtu lietošanas noteikumiem, sastādot un nodrošinot Objekta lietošanas instrukciju.
26. Tehniskās apsardzes sakaru iekārtu, tās uzstādīšanas, sistēmas programmēšanas, kā arī darbības un atbilstības pārbaudi Izpildītājs veic par saviem līdzekļiem.
27. Bojātām drošības sistēmām, Izpildītājs nodrošina tehniskā darbinieka ierašanos Objektā, defektāciju un bojājumu novēršanu jebkurā diennakts laikā, bet ne ilgāk kā 12 (divpadsmit) stundu laikā no bojājuma atklāšanas brīža. Bojājumu novēršanas termiņus un izmaksas iepriekš saskaņo ar Pasūtītāja kontaktpersonu, saskaņā ar Pielikumu.
28. Izpildītājs ir atbildīgs par to telpu vai ēku drošību, kuras ir aprīkotas ar nepieciešamo apsardzes, videonovērošanas un UTAS iekārtu un nodotas apsardzei CAP.
29. Izpildītājam jānodrošina, lai pakalpojuma izpildes laikā apsardzes darbinieki nepieļautu patvaļīgas atkāpes no noteiktās pakalpojuma izpildes kārtības un saistošo normatīvo aktu prasībām.
30. Izpildītājam jāiesniedz apsardzes darbiniekiem instrukciju, kas nosaka šī iepirkuma Pakalpojuma izpildes kārtību.
31. Izpildītājs Pakalpojuma izpildē iesaistītajiem apsardzes darbiniekiem, nodrošina:
31.1. ar pakalpojuma sniegšanu nepieciešamos materiālus, mehānismus, instrumentus, transportu, speclīdzekļus un citus, pakalpojumu izpildei, nepieciešamos resursus;
31.2. vienotu formas tērpu, kura lietošana ir obligāta visu pakalpojuma izpildes laiku.
32. Sniedzot pakalpojumu, Izpildītājs ievēro Pasūtītāja norādījumus, kas attiecas uz pakalpojuma sniegšanas kārtību un kvalitāti.
33. Pēc Pasūtītāja pieprasījuma, Izpildītājs veic Objekta drošības stāvokļa novērtējumu un sniedz rekomendācijas Objekta drošības papildus nostiprināšanai.
34. Pakalpojums tiek sniegts atbilstoši Latvijas Republikas tiesību aktiem, kas reglamentē tehniskās apsardzes un drošības sistēmu tehniskās apkopes un remonta pakalpojumu sniegšanu.
35. Cenu piedāvājumā samaksā par vienu Objektu mēnesī ir jāietver visas izmaksas, kas saistītas ar šī pakalpojuma izpildi, no signāla saņemšanas brīža līdz pilnīgai Pakalpojuma izpildei, t.sk. iespējamam viltus izsaukumam.

